Lo-Renz-O/malagasy-sentence huggingface dataset:
Ity fafana ity dia maneho fa manoloana ny mpampianatra taranja malagasy 10 hita ao amin’ny lmai dia vitsy amin’nizy ireo no mahazo fiofanana na fanofanana mitohy hahafahana manatsara ny paikam-pampianarana. Satria dia ny 30 amin’izy ireo ihany no mahazo fiofanana izany hoe ny telo amin’ireo mpampianatra ireo. Ny 20 kosa nilaza fa mampiana-tena amin’ny alalan’ny fikarohana any amin’ny aterineto izany hoe ny roa amin’izy ireo. Ary ny 50 kosa dia mionona amin’ny fampianarana izay azony hatrizay sy ny traikefam-pampianarana izay hananany. Tsy misy maharatsy izany saingy azo antoka fa izany toe-javatra izany no miteraka ny fanaovana lesona tolotra amin’ny taranja malagasy izay ilana fanarena na. 1.1.3.4. Fihetsiky ny mpianatra manoloana ny lesona tolotra manoloana ny fanaovana lesona tolotra dia nizara ho toy izao ny fihetsiky ny mpianatra. Tao aorian’ny fametrahana fanontaniana tamin’izy 29 mianadahy tao amin’ny kilasy voalohany sokajy c. Hita fa 31 ihany no nankasitraka ny fanaovana lesona tolotra izany hoe tia io paikam-pampianarana io, fa ny 69 kosa dia naneho fankahalana io paika io satria araka ny nambaran’izy ireo dia lasa mahatonga azy hianatra tsianjery ny lesona fotsiny izany. Fanampin’izay ny mpianatra mantsy amin’ity endri-pampianarana iray ity dia tsy afaka maneho ny heviny na izay fahafantarany mahakasika ny fahalalana atolotra azy satria tsy misy ny fijerena izay rafi-tsaina mety mampiavaka ny tsirairay. Amin’ny maha siantifika azy ireo ihany koa dia efa zatra mampiasa saina izy ary zatra ny fomba fianatra miainga amin’ny hevitra azo tsapain-tanana concret , fa tsy fampitan-desona mifahatra amin’ny aloalon-tsaina na abstrait heverina fa mitovy daholo mantsy ny mpianatra rehetra ka amin’izany dia mihaino ary manoratra izay ambaran’ny mpampianatra no ataony. Tsy afaka manadihady na mamakafaka izy ireo mandritra ny lesona. Ka miteraka sakana goavana eo amin’ny dingan’ny fianarana sy ny fampianarana izany ary misy akony amin’ny taranja malagasy satria vitsy dia vitsy izy ireo no mahazo salanisa mihoatra ny folo. Fafana 3 maneho ny fitiavana sy fankahalana ny lesona tolotra
Tsoa-kevitra ny tantara foronina dia mirakitra fitantarana ny zava-misy eo amin’ny fiaianana andavanandro. Notefen’ny mpanoratra anefa izy ireny mba hanana endrika kanto. Ny aingam-panahy lalin’ny mpanoratra nahafahany nampiray ny zava-marina sy ny nofinofy mba hananany endrika kanto tokoa. Zava-misy sy nofinofy araka izany no akamban’ny mpanoratra rehefa manoratra tantara izy. Nofy azo tanterahina sy manakaiky ny marina anefa no ambarany amin’izany mba tsy ho very ilay tena maha izy ny tantara foronina. Araka izany, ny singan-javatra rehetra ambara ao dia tokony ho azo ekena avokoa mba tsy ho lasa misavoan-danitra fotsiny ilay tantara.
Soso-kevitra entina manatsara ny fihazonana ny ribam- pahafatesana hitantsika teo aloha, fa maro ireo olana manembantsembana ny fanatanterahana ny fomba amam-panao mandritra ny fahafatesana. Mitaky vahaolana matotra sy hentitra izy ireny, satria manimba ny rindram-piarahamonina iray manontolo raha tsy voavaha. Maro ireo soso-kevitra azo raisina manoloana izany raha zohina. Azo zaraina ho roa lehibe anefa izany raha amin’ny ankapobeny no jerena. Misy ireo fepetra izay tokony horaisin’ny mponina tompon’ny fomba amam-panao izay ambara ho vahaolana anatiny, misy koa ireo andraikitra tokony ho sahanin’ny aty ivelan’ny fiarahamonina. 3-2-1 ny vahaolana anatiny ny fiarahamonina anta ala avaratra no tompon’ny fomba amam-panao. Noho izany, tomponandraikitra feno izy ireo amin’ny fiarovana izany tsy ho simba. Mba hahafahany miaro izany anefa dia tokony ho fantatr’izy ireo ny mahakasika ny fomba amam-panao antony anaovana azy, ny fanatanterahana azy, ny hasarobidiny, ary ny vokatry ny fanatanterahana, na tsy fanatanterahana izany. Tsy vitan’olona tokana ihany koa ny fiarovana io kolon-tsaina io, fa ny rehetra no tokony ho indray mientana. Araka izany, samy manana anjara biriky amin’izany ireo sokajin’olona misy ao anatin’ny fiarahamonina. Hosokajina mifanaraka amin’ny olana sedraina ary ny vahaolana tokony horaisina. 3-2-1-1 vahaolana eo amin’ny fahantrana
Ny lesona mikasika ny fanadihadiana lahatsoratra dia tsy tokony hiaraka amin’ny lesona mikasika ny literatiora satria misy fahalalana fototra tokony hampitaina manokana ho an’ny mpianatra ao anatin’izany. Tokony hisongadina ao anatin’ny fandaharam-pianarana ny fampianarana momba ny vakiteny, ny fandaminana hevitra ary ny fomba fandrindrana lahatsoratra. Ny vakiteny dia tokony hampianarina amin’ny mpianatra mba hananany angona mikasika izany. Tokony ahitana ny fifantohana, fandraisana ny hevitry ny lahatsoratra, faminavinana ny mety ho tohin’ny lahatsoratra ary miafara amin’ny fahazoana ny hevitry ny lahatsoratra. Ampianarina ao anatin’izany ihany koa ny fizarana mamantatra ny hevitra miharihary sy ny hevitra ambadika ka hanaovana sinton- kevitra. Mandrafitra lahateny fohy mazava anehoana ny hevitra takatra reformulation ny fandaminana ny hevitra dia tokony hampianarina ny mpianatra ihany koa. Eo no hijerena ny teny mpandamina izay misongadina ao amin’ny lahateny. Handraisana ireo hevi-dehibe sy ny teny manan- danja ao amin’ny lahateny. Hasongadina ao anatin’izany ny filazana ny hevi-teny, fandinihina ny teny sarotra ary famakafakana ny fehezan-teny. Eto ihany koa no hijerena ny fivadibadihan-kevitra izay miseho ao anatin’ny lahatsoratra. Manaraka ireo dingana ireo dia arafitra ny drafitra antsipirihan’ ny lahatsoratra ary harindra mifanaraka amin’izay ny fanadihadiana lahatsoratra. Hasongadina ao anatin’izany ny fahaizan’ny mpianatra mandrindra na mamintina ny lahateny ary mitsikera izany.
Inona no tsikaritrareo amin’izany teny hoe famoaboasan-kevitra izany, raha ny endriky ny teny no jerena? V misy teny roa natambatra, dia ny hoe famoaboasana sy hevitra. F efa hitantsika tany aloha ny teny hoe hevitra, fa inona kosa no teny fototra hitanareo ao amin’ny hoe famoaboasana? V vaofy f manomeza hoe fehezanteny ahitana izany teny izany, ary hazavao fohy ny heviny. V mivaofy voanjo i soa. Izany hoe, manala ny hodiny ety ivelany, ary mamoaka na mampiseho ny ao anatiny.
Ny oharina eto no tena fototra ary entina anazavana azy ny anoharana. Ny varavarana dia idirana ao anaty efitra raha toa mivoha. Toy izany ny fahendrena azo antoka dia lalana mitondra any amin’ny filaminan’ny vahoaka. Ny fahendrena azo antoka dia izay fomba amam-panao nampihavana ary efa nandalo fotoana maro. Io dia asehon’ny mpanoratra fa varavarana mivoha. Tian’ny mpanoratra aseho ary eto fa toy ny efitra iray ny fandriampahalemana ka raha hiditra ao dia tsy maintsy eo ambaravarana no lalana; io varavarana io eto ny fahendrena azo antoka. Mandoko ny lanja sy hasarobidin’ny fahendrena eto ny mpanoratra ka tokony hotazonan’ny mpamaky hatrany izany. Mbola hamafisin’ny mpanoratra izany amin’ny filazana ny voka-dratsin’ny vola. Hita amin’ny hoe tandremo fa demony manan-tandroka ny vola, ka raha tsy mahay dia mety hototoiny ianao a. P 227 eo amin’ny foto-pisainana kristiana dia fanahy ratsy mpanimba sy mpanakorontana ny demony, tsy mba mety hitondra soa mihitsy. Izany no ampitovian’ny mpanoratra amin’ny vola. Eo àry no isian’ny fanovana endri-javatra azo avy amin’ny
Amin’ny maharesaka ifanaovana ny tantara fandefa amin’ny onjam-peo dia toa mandeha ho azy ny fomba fitenenana toy ny amin’ny fiainana andavanandro ihany. Manamarika izany resaka ifanaovana izany ny fampiasana voambolana vahiny nohagasiana. Misy amin’izy ireny no avy hatrany dia nalain-tahaka tamin’ny alalan’ny fanononana azy.
Fisarihana ny mpihaino hiatrika akaiky ny sokajin’olona roa samy hafa endrika ivelany sy toetra anatiny no ataon’ny mpiventy. Ny manaitra dia ny fandaharan’ny mpiventy ireo fanoritsoritana ireo amin’ny parallélisme ka fehezan-teny mifamaly rafitra, mitovy vahana, mandravon-kevitra no hita eto. Nitoviana ary niraisan’ny mpanana ny fiadanana, an’ny mafy ady kosa ny fahoriana. Hita soritra ao amin’ ny filazan-javatra ny fahasamihafana, sy ny fihetseham- pon’ny mpiventy, toy ny alahelo. Asisiky ny mpiventy amin’ny fehezan-teny tsara rafitra anefa fa lalam-piainana ny fahasamihafana ka tsy tokony hahakivy. Koa tsy ho fanomezana endrika ny hira gasy fotsiny ny parallélisme fa natao koa ho fanasongadinana ny lalan-tsain’ny mpiventy 199. Mba hahazoan’ny mpihaino manakatra ny fihetseham-pon’ny mpiventy sy ny hitsirian’izany ao aminy no anton’izany. Sarin-teny maromaro no nananganana ny parallélisme
Ny mpanoratra moa dia sahala amin’ny hoe zara ananan’ny tena misy olona efa voatokan’ny nahary ho amin’izany toerana izany 76, hoy i randja zanamihoatra. Araka izany, ny maha poeta dia avy amin’andriamanitra. Izy no manome ny talenta sy ny aingam-panahy ao amin’ny poeta; izany dia iavahan’izy ireo amin’ny olon-tsotra. Tsy ny olona rehetra noho izany no ho mpanoratra fa izay manana fanomezam-pahasoavana amin’izany ihany. Asa masina tokoa araka izany ny asan’izy ireo, na dia lazain’ny olona sasany ho mpanonofy fotsiny aza izy ireo indraindray. I niry-solosoa aza, ao amin’ilay tononkalony hoe siniben’ny teny , dia tsy mihambahamba milaza fa ny poeta dia olona voahosotr’andriamanitra voahosotra aminao ny hasina sy sorona, tanteraka aminao ny satan’ny mpamorona!77 amin’i niry-solosoa ihany koa, ny poeta, dia manana ny teny ho harena ao an-tsainy ao. Io ilay antsoiny hoe siniben’ny teny ao no iraketany ireo haren-tsaina tsy mety ritra ho an’ny firenena. Sinibe , anovozan’ny mpamaky izay tsara notehirizin’ny mpanoratra tao. Ny filalaovana amin’ny teny ampiasainy no ananany fahefana amin’ny fiainan’ny mpiara-belona aminy sy hahafantarany ny zotram-piainana rehetra, satria mpitsikera sady mpaminany izy ireny, hoy i niry-solosoa. Mpiara-miasa amin’andriamanitra izy, noho izany ka mahalala ny zavatra rehetra tahaka azy ihany koa. Toy izao no ilazany izany ao amin’ny tononkalo siniben’ny teny tsilalaonao ny tany aman-teny ary koa ny tena ho soan’ny firenena fa siniben’ny teny tovozina tsy ho lany
Asehon’ny fampiasana teny roa mifanova toerana ny métonymie. Amin’izay fifanovan-toerana izay dia misy rohin-kevitra mampifandray azy ireo. Araka ny voalazan’ny mpandinika malagasy momba ny sarin-teny dia fomba filazan-javatra ankaloka ampiasana ny teny manondro zavatra iray a hanondroana zavatra hafa iray b ny métonymie, noho ny rohin-kevitra misy amin’ny zavatra roa lazaina ka ilazana ny maha fanovana anarana azy 50 izany dia mety ho anton-javatra voka-javatra, toerana onenana mponina, fasin-javatra zavatra ao anatiny. Mampisongadina izany ny vakodraza? A mitondra ny lohateny hoe o! Ry vahoakan’ny tanindrazana, vondrona ambara takila 31 andalana faha 11-12- hoe fa raha isika no tsy mandinika, e ry lahy e! Faly manitsaka ny madinika.
Literatiora nentim-paharazana malagasy na ny fototra niangana, dia ny fandinihana ny baiboly izany. Natao ho an’ny sokajin’olona rehetra ny asa fikarohana atolotray, na ho an’ny mpianatra, na ny mpampianatra, na ny mpitondra fivavahana. Satria na dia atao aza hoe mahakasika ny lafiny finoana an’andriamanitra no tena nisongadina tamin’ireo lahabolana zafindraony maro hitantsika ireo, dia tsy natao ho an’ny mpino kristianina irery akory ity asa fikarohana ity; fa niezahanay mba ho afaka hikirakira azy avokoa ny olona tsirairay avy afaka mandinika sy mamakafaka ny lafiny finoana ny hery tsy hita izay inoan’ny malagasy. Noho izany afaka manovo fahalalana sy fahendrena ato amin’ity asa fikarohana atolotray ity avokoa ny olona manam-panahy rehetra.
Rehefa vory lanona eo amin ny tokontanim-pasana ny zana-drazana sy mpiray kibon omby ary mpanotrona hafa dia manilika ny vato eo amin ny vavavokaka ny zokiolona ao amin ny fianakaviana. Ny vokaka dia ilazana ilay tany alaina eny amin’ny fasan’andriana hanaovana velirano na fianianana91 araka ny famaritan- drajemisa raolison. Izany hoe ny vavavokaka dia ilazana ilay loham-pasana mitototra tany eto. Ny ingénieur avy eo no nangady voalohany ny vavavokaka , natolany mianatsimo somary mianandrefana miaraka amin ny angady iny tany indray fangadiny iny izay mitondra ny andro araka ny fanazavan ny zokiolona iray nanatrika teo, izay no atao hoe mamaky tany rehefa vita izany vao mangady ny fasana ny tovolahy mpiray kibon omby izany hoe tsy afaka manatanteraka ny anjara asany ny mpiray kibon omby raha tsy mahazo baiko avy amin ny ingénieur marihina fa tsy azo atao ny mijoro manandrify ny varavaram-pasana amin iny mamaky tany iny sy rehefa manidy ny fasana fa ipitihan ny zanak’andro92 araka ny fanazavan ny zokiolona. Rehefa mivoha ny fasana vao miroso amin ny famakiana fahazoan-dàlana ny lehiben ny fokontany. Ho hita an-tsary etsy ambany izany.
Fahefatra, ahitana karazana sary ao. Misy sary nalaina tamin’ny fakan-tsary ohatra ny sary laharana faha-35 sy ny laharana faha-42 ; misy ihany koa sary hosodoko ohatra ny sary laharana faha-1; faha-17 ; misy ihany koa ny sary miloko ohatra ny sary laharana faha-7 ary misy ny sary tsy miloko ohatra ny sary laharana faha-31 noho izany, sady mampiasa ny loko voajanahary ny mpanoratra no mampiasa ny loko mainty sy fotsy fahadimy, tsy miparitaka ny sary fa miangona amin’ny toerana iray isaky ny mpanoratra ianarana. Izany hoe, tsy mifanakaiky ny sary sy ny lahatsoratra. Tsy maintsy mamerina mamadika boky indray ny mpianatra rehefa mijery ilay sary. Mety tsy ho voaelingelina mihitsy ny mpianatra rehefa mamaky lahatsoratra, kanefa mety hanelingelina azy ny famadibadihana boky hitadiavana ilay sary. Raha ny sary ao amin’ireo boky ireo no jerena, dia misy ny azo raisina sy azo ekena. Ny ao amin’ny boky collection littéraire lagarde et michard xixè siècle no betsaka azo alain-tahaka. Na izany aza, tsy tonga lafatra ny boky fa misy ihany ny lafiny sasany izay tsy dia mety loatra ao.
Fanatsarana ny fampianarana tsangan-kevitra ao amin’ny kilasy voalohany no tanjona tamin’ny fanolorana ireo tolo-kevitra rehetra ireo. Rehefa nahatsapa mantsy izahay fa tany amin’ny resaka fanomanana mihitsy no fototry ny olana tsy nahatafita ny lesona nampianarin’ireo mpampianatra ireo, dia ny soso-kevitra mifanandrify amin’izany avy hatrany ny narosonay, indrindra ho an’ny mpampianatra taranja malagasy. Noho izany mifandray akaiky ny tolo-kevitra ho azy ireo. Marihina fa tsy afa-miala amin’ny fampandrosoana akaiky ny fizotry ny fampianarana ny tale na dia tsy nanoloranay soso- kevitra mivantana teto aza. Izy no heverinay fa tokony hanome fiofanana azy ireo mikasika ny fanaovana ity fanomanana lavitra ezaka ity, izay raketina amin’ny kahie fanomanana, izany hoe ny tale indrindra indrindra izany no tokony hahalala voalohany ny momba ity
Tao amin’ny fizarana faharoa kosa no namakafakana ireo endrika ivelan’ny tantara foronina. Na dia tsikera manome vahana ny hevitra aza no nampiharina dia tsy natao latsa-danja velively ny fijerena ireo singa mandrafitra ny tantara. Nizara roa ny fandinihana, ny tapany voalohany no nijerena ireo singa telo lehibe mandrafitra ny tantara dia ny ny habaka , ny fotoana ary ny mpandray anjara. Fa ankoatra izany dia nezahina nofakafakaina ihany ireo fomba fanehoan-kevitra misongadina tao amin’ny tantara.
Fandinihana fampidirana ny lesona vaovao manaitra amin’ny hatsarany fa tsy toy ny fahita na mahazatra amin’ny andavanandro. Fehiny izany hoe ny literatiora dia fanehoan- kevitra amin’ny fomba kanto, ka atao amin’ny alalan’ny teny soratana na tononina. Raha ambarantsika fa amin’ny alalan’ny teny soratana na tononina no anehoana ny literatiora. F. Mizara firy moa izany ny literatiora? V. Azo zaraina ho vondrona roa lehibe ny karazana literatiora misy eto madagasikara. Inona avy izany? Ny literatiora am-bava na lahabolana na volan- kanto sy ny literatiora an-tsoratra na asa soratra na haisoratra na sora-kanto. Mbola azo sokajiana ho roa ihany koa anefa ny lahabolana. Ao ireo natao hiraina, fa ao kosa ireo tsy hiraina. Araka ny hevitrareo dia ao amin’ny sokajin’ny inona no misy ny zafindraony? Ao amin’ny sokajina lahabolana hiraina. Inona avy àry no azo atao ao amin’io sokajina lahabolana hiraina io ankoatra ny zafindraony? Mamaly ny andaniny ireo karazan-dahabolana hiraina ny vakosôva na ny hiragasy merina baheza sihanaka rija na horija sy ny rango betsileo beko antandroy vakodrazana hita manerana ny nosy zafindraony hita manerana ny nosy marakely hita manerana ny nosy
Mba hahamarim-pototra tsara ny asa izay atao dia nisy ireo fomba fiasa narahina tao aloha sy nandritra ary taorinan ny fanadihadiana. Nampiharinay nandritra ny fanangonana ny akora iasana ny fomba fandinika mampandray anjara mivantana ny mpanidika na ilay antsoina hoe approche et observation participantes dingana telo no nolalovana tamin izany. Ny fikirakirana sy famahavahana tahirin-kevitra
Izao asa fikarohana izao no tanteraka dia tsy noho ny hery sy tanjakay samy irery fa tao dia tao tokoa ny fanohanana sy fanomezan-tanana avy taminareo sokajin’olona samihafa. Isaorana lehibe docteur ramanambelina henriette, maître de conférences, talen’ny sekoly eto amin’ny e. N. S, raiamandreny mpanabe, mitantana ny sekoly, mamolavola olom-banona nandritra ny taona maro. Hotahiana amin’izay ataonao rehetra anie ianao ary hahefa be hatrany eo amin’ny asa izay sahaninao eto amin’ny sekoly. Fankasitrahana feno no atolotra an’i docteur rakotoson sahondra olivia nanaiky am-pitiavana ho filoha mpitarika ny fanohanana ampahibemaso izao asa fikarohana izao. Fantatray tokoa ny zara adidy sy andraikitra sahaninao, nefa tsy nataonao ho zavatra kely ny fandraisana andraikitra teo amin’ny asanay. Hisondro-boninahitra hatrany amin’ny asa izay ataonao anie ianao ary ho tonga amin’ny ambony indrindra. Tolorana fisaorana eram-po, eran-tsaina ihany koa i docteur rasoloarivony theis, nanaiky amin-kitsim-po hitsara izao asa izao ary nanao teny tsy nisorona mba hoentina hanatsarana izany. Hikapa hahita ny tonony anie ianao ary handidy hahita ny vaniny. Ho lava andro iainana ary hahavita be hatrany amin’ny fanasoavana ny taranaka malagasy. Fisaorana mitafotafo no atolotra an’i docteur razanabahiny victorine, nanaiky hitarika am-pitiavana anay tamin’ny fanatanterahana ity asa ity. Nahafoy andro sy fotoana tamin’ny fitantanana anay. Eny tsapanay tokoa ny hamaroan’ny asa sahaninao kanefa tsy nitandro hasasarana taminay akory ianao. Tsy ho voavalinay tokoa izany fa andriamanitra manan-karem-pahasoavana anie hamaly zato heny izany hasasaranao izany, ho tontosa anie izay kasainao sy irinao rehetra. Tsy hohadinoina ihany koa ianareo mpampianatra mpanabe eto amin’ny sekoly, indrindra moa fa ianareo mpampianatra ao amin’ny sampana teny sy riba malagasy izay nitaiza sy nanabe ary namolavola anay ka nahatratraranay izao tanjona izao. Fisaorana feno no atolotray anareo.
Fehiny hita taratra ao anatin’ity tara-kevitra mikasika ny embona sy hanina ity koa ny hetahetan’ny malagasy te-hahaleo tena tanteraka sy ny alahelony raha nosarahina an-keriny tamin’ny fiandrianam-pireneny. Nasehon’ny mpanoratra anefa ny fisian’ireo olom-pireneny sasany, izay manao tsinontsinona ny tanindrazany, noho ny tombontsoa kely nomen’ny mpitondra frantsay ho azy ireo. Nanankery hanova tsikelikely ny toe-tsain’ny olona ny fidiran’ny sivilizasionina vahiny teto madagasikara. Nihen-danja ny soatoavina malagasy. Nahazo vahana ny fivakisan’ny fiarahamonina sy ny fianakaviana. Nibahan-toerana ny fitiavana rendrarendra ka nampitombo ny fahantran’ny olona. Fanairana ny sain’ny olona mba hanome lanja ny soatoavina malagasy sy hiaro ny hasin’ny fireneny no nataon’ny mpanoratra sombin-tantara.
Ravony no lasa praiministra. Tsy nitovy fomba fijery loatra anefa izy sy ny filoham-pirenena. Nanova lalàm-panorenana hahazo manendry praiministra izay tiany hiaraka aminy ny filoha. Nohafoheziny ho dimy taona ny fotoam-paharetan’ny filoha ary indroa ihany no mahazo mirotsaka hofidina amin’izany andraikitra izany. Nanaiky ireo rehetra ireo ny solombavam-bahoaka. Rehefa izany dia nosoloin’ny ny filoha zafy albert an’ ingahy emmanuel rakotovahiny ny praiministra francisque ravony. Tsy nahatapitra ny fe-potoana maha filoha azy anefa ny prôfesora zafy albert, fa nanaovan’ny solombavam-bahoaka fitsipaham-pitokisana. Vokany, niato tamin’ny maha filoha azy ny tenany ny taona 1995. Andriamatoa norbert lala ratsirahonana no nitondra ny governemanta mandra-pahavitan’ny fifidianana izay ho filoham-pirenena vaovao. Izany hoe niverina fanindroany ny teteza-mita. Niverina teo amin’ny fitondrana indray ny amiraly ratsiraka rehefa lany tamin’ny fitsapan-kevi-bahoaka. Nampanantena ny vahoaka malagasy izy fa hivimbina zava-baovao ho an’ny firenena. Hisy fiantraikany eo amin’ny toe-karena sy ny fiainam- piarahamonina izany fahasahiranana ara-pôlitika nisesisesy izany. 32 ny toe-karena sy ny fiainam-piarahamonina
Ampandroasoana fatratra ny fianarana, ny taozavatra, ny fambolena, ny fiompiana, ny varotra sy izay rehetra iombonan’ny fahalalana sy ny haren’ny vahoaka. Vita tsara ny lalambe maro sy ny lalamby ka mandroso ny fifanohizan’ny foko rehetra sy ny fifampivarotany. Ny tanàna dia voamboatra tsara. Ny ain’ny vahoaka dia voatsimbina amin’ny hôpitaly miorina hatraiza hatraiza. Efa niandoha ny fandraisana ny malagasy ho isan’ny tera-teny frantsay.
Fampiharana azo tanterahina a. Eo amin’ny lesona fandrosoana, ohatra, dia mampiasa ny fandaharana inona ny vaovao? Ka miainga amin’ny fampahalalana ny fivoarana misy any ambanivohitry ny mpianatra tsirairay izany. Asa azo tanterahana am-bava na an-tsoratra ihany koa io. B. Manome anarana sakafo vitsivitsy dia anontaniana ny mpianatra ny tombontsoa sy ny voka-dratsy azo avy aminy ka atao miendrika lahateny mampahalala am-bava na an-tsoratra izany.
Ohatra vitsivitsy no hatolotra amin’ny fanazavana ny fomba fanoritsoritana ny toerana miainga avy amin’ny zava-misy. Avoitry ny mpanoratra ao amin’ny aml 3 ny fahasamihafan’ny fiainan’ny fotsy sy ny mainty hoditra ao afrika atsimo nandritra ny fitetezan’i fredina sy i andry ny tananan’i johanesbourg. Ny teny afovoan-tananan’i johanesbourg mantsy dia toerana fiasana avokoa ary mangina sy vitsy olona rehefa alina ny andro. Mpitandro ny filaminana manao fisafoana no matetika mifanena. Ny fonenan’ny mponina dia eny amin’ny sisin-tanàna no tena ahitana azy ary mitsitokotoko araka ny volon-koditra koa. Ny fotsy, ny mainty, ny mavo, ny metisy sy ny sisa. Ny hita miharihary nefa dia ny fahasamihafan’ireny toerana fonenana ireny. Raha madio, milamina sy voaravaka zaridaina kanto ny an’ny fotsy, dia mitory fahantrana sy tsy zarizary kosa ny an’ireo hafa aml 3 tak 110 taratry ny fijaliana mahazo ireo mainty hoditra ao amin’ny bar zoulou ao afrika atsimo ny fahateren’ny efitra misy azy ireo. Toy izao no fanoritsoritan’ny mpanoratra izany tsy lavitra loatra ny afovoan-tanàna ny misy azy. Trano hazo ihany koa. Tafo garazy. Raha ny marina dia natao ho an’ny olona tsy mihoatra ny folo. Nefa dia tena mifanitsa-kitro tokoa fa efa ho telopolo mahery ireo olona tao as tak 102 manambara ny fiadanam-piaianan’i eva rafieldmond kosa ny fanoritsoritan’ny mpanoratra ny toerana misy azy any ambato ao amin’ny tantara va.
Azo ambara noho izany fa fantatry ny mpianatra tokoa ny zavatra tokony hataony mba hampahomby tsara ny fianarany eo amin’ny taranja malagasy. Araka izany, matoa misy ny tsy fahombiazany dia tsy notanterahany ireo andraikiny ireo. H. Fanontaniana mikasika ny fitiavana ny riba na ny literatiora ny riba sy ny literatiora no zana-taranja mandrafitra ny taranja malagasy samy atao avokoa ireo ho an’ny kilasy voalohany sy ny famaranana; saingy tsy atao hoe riba izy ao amin’ny kilasy faharoa fa antsoina fotsiny hoe lohahevitra, satria ny lohahevitra momba ny fandrosoana sy ny fahafahana no ampianarina ho solon’ny riba ao amin’io kilasy io. Heverinay fa ilaina ny mandrefy ny fitiavan’ny mpianatra ireo zana-taranja ireo satria voafaritra ao anatin’ny riba izao asa fikarohana izao. Toy izao aseho amin’ny fafana eto ambany izao no vokatra azo rehefa natao ny fanisana ny mpianatra mankafy azy ireo isaky ny sekoly fafana 40 atontanisa maneho ny fitiavan’ny mpianatra ny riba sy ny literatiora.
Tanjona ankapobeny mpianatra afaka manakatra ny rafi-pisainana malagasy tarafina amin’ny teny sy ny fihetsika ary ny fomba amam-panaony ; mandrindra ny fihetsiny sy ny fahalalana azony amin’ny soatoavin’ny fiarahamonina misy azy sy ny fifandraisany amin’ny mpiara-belona aminy ; mampiasa ny fahalalana azony mikasika ny haiteny ho fitaovam- pitrandrahana sy fanehoan-kevitra eo amin’ny sehatra samihafa.